Tvrtka **ProElektronika d.o.o.** osnovana je s idejom da postane vodeći distributer **industrijske elektroopreme** u Hrvatskoj, ali i u regiji. Osim dobave rezervnih dijelova, svojim kupcima nudimo i zamjenu za postojeću teško dostupnu opremu, kao i opremanje novih projekata opremom za industrijsku automatizaciju.

Naša je prednost, u odnosu na konkurenciju, ta da su svi zaposlenici inženjeri automatizacije s iskustvom iz realnog sektora, te da se svi zaposlenici redovito školuju kod naših principala u inozemstvu, te su za navedene poslove stručni i certificirani.

Ako si čuo za neke od brendova kao **Siemens**, **Weintek**, **Harting**, **Festo**, **Datalogic**, **Advantech**, **IFM**, **Baumer** ili **Delta**, mi smo njihovi zastupnici za Hrvatsku i regiju, što znači da radimo s velikim igračima, i zato trebamo **najbolje** u našem timu.

Osim toga svojim kupcima nudimo kompletne usluge **specifikacije** **opreme** i **sustava**, **isporuke** **opreme**, **tehničku podršku** kao i **školovanje** u vlastitom trening centru.

Uslijed proširenja poslovanja tražimo:

**PRODAJNI INŽENJER (m/ž)**

UVIJETI:

Stručna sprema: VŠS/VSS

Struka: Elektrotehnika/Mehatronika

Traženo iskustvo: Nije bitno

Znanje: Engleski, MS Office

**Kako izgleda radno mjesto?**

Radno mjesto **Prodajnog inženjera** nudi mogućnost učenja i usavršavanja na području industrijske automatizacije od najkompleksnijih stvari (SCADA/HMI/PLC/servo i motion sustava) pa do jednostavnih senzora i opreme u polju.

Kandidati koji poznaju opremu za automatizaciju (Siemens, Schneider, ABB,...), senzore, PLC, HMI, enkodere, frekvencijske pretvarače, servo sustave imaju prednost nad ostalima!

Ukoliko te ne ispunjava cjelodnevno programiranje i jednoličan posao, onda je ovo stvoren posao za tebe.

Posao se sastoji od komunikacije s kolegama inženjerima oko rješenja. Evo što točno radiš:

* komuniciraš s ino principalima na engleskom jeziku,
* prolaziš mini edukacije i didaktičke vježbe,
* razgovaraš s kupcem i nudiš mu svoje znanje i rješenje

**Gdje je kontribucija?**

Svojim znanjima i vještinama **svakodnevno rješavaš mnogo problema** svojim klijentima, i na kraju dana imaš zadovoljnog kupca koji želi raditi s tobom, jer si stručan i pouzdan.
Indirektno i direktno svaki dan utječeš na nečiji pozitivan rezultat svojim savjetima, znanjima i vještinama.

Prodajni aspekt ovog posla ti omogućava visoku razinu građenja osobnosti i samopouzdanja.

Mi smo firma gdje sve to možeš vidjeti, okusiti i naučiti. Postati ćeš pravi stručnjak na području industrijske automatizacije.

**Što još trebaš znati?**

Upoznati ćeš kupce diljem Hrvatske i regije, steći ćeš mnogo prijatelja (vjerojatno i pokojeg neprijatelja – konkurenciju).

Upoznat ćeš na raznim treninzima i distributerskim kongresima mnoge inženjere iz cijeloga svijeta. Doživljaj je nevjerojatan. Cijeli svijet je pred tobom, a tebe od toga dijeli jedan klik.

I na kraju, nije sve u zadovoljstvu nešto je i u **novcu**. Da, naši Prodajni inženjeri su stimulirani nevjerojatnim bonusima za svoj rad i prodaju koji im omogućavaju vrlo lagodan život. O tome ćemo konkretnije na razgovoru za posao.

Nudimo: Ugodnu radnu atmosferu

 Ugovor na neodređeno vrijeme

 Korištenje najmodernijih prodajnih alata (CRM/ERP)

 Školovanja u tuzemstvu i inozemstvu

 Sudjelovanje u tuzemnim i inozemnim projektima

 Rad u dinamičnom i uspješnom okruženju

 Stimulativna primanja

 Fleksibilno radno vrijeme (s mogućnošću povremenog rada od kuće)

KONTAKT:

Dario Novak

dario.novak@proelektronika.hr